**O projekte Nitriansky model skvalitnenia vyučovania slovenského jazyka a literatúry na školách s vyučovacím jazykom národnostných menšín metódou vyučovania cudzích jazykov (s dôrazom na školy s vyučovacím jazykom maďarským)**

**Mária Alabánová – Marcel Olšiak[[1]](#footnote-1)**

K spracovaniu a realizácii projektu nás viedla skutočnosť, že v súčasnosti vo vyučovaní slovenského jazyka a slovenskej literatúry v základných školách s vyučovacím jazykom maďarským sa nie vždy a všade uplatňujú najefektívnejšie vyučovacie metódy, formy a prostriedky, taktiky a stratégie, t. j. vyučovanie vyučovacou metódou cudzích jazykov. Cieľom riešiteľského tímu projektu je v teoretickej oblasti vypracovať najvhodnejšie a najproduktívnejšie prístupy, metódy, formy a prostriedky vyučovania metódou cudzích jazykov, v praktickej oblasti pripraviť ukážkové študijné materiály uplatňované v príprave budúcich učiteľov slovenského jazyka a literatúry, budúcich učiteľov primárneho vzdelávania, ale aj v práci učiteľov v praxi, aby mohli pripraviť žiakov na kultivovanú, veku a intelektuálnym schopnostiam primeranú spisovnú komunikáciu. Prvoradou požiadavkou je vytvoriť také podmienky vo vyučovacom procese, aby žiaci chceli hovoriť (vytvoriť podnecujúce komunikatívne situácie), aby mali o čom hovoriť (primerané tematické okruhy, témy súvisiace so životom detí) a vedeli ako hovoriť (výber a používanie adekvátnych jazykových – verbálnych, a mimojazykových – neverbálnych prostriedkov).

Maďarský jazyk, t. j. materinský jazyk žiakov základných škôl s vyučovacím jazykom maďarským (ZŠ s VJM), a slovenský jazyk ako štátny jazyk sú z jazykovedného hľadiska aj typologicky, aj genealogicky dva úplne odlišné, to znamená cudzie jazyky. Maďarský jazyk je typologicky aglutinačný a genealogicky ugrofínsky jazyk, kým slovenský jazyk je typologicky flektívny a genealogicky indoeurópsky (západoslovanský) jazyk. Typologická a genealogická klasifikácia maďarského a slovenského jazyka má aj z teoretického, aj z praktického hľadiska význam v tom, že na jednej strane ukazuje, aké rozdiely sú/môžu byť medzi nimi vo zvukovej a významovej rovine, ktoré sa zákonite odrážajú vo vyučovaní a v učení sa slovenského jazyka a slovenskej literatúry. Vyučovanie slovenského jazyka a slovenskej literatúry sa musí realizovať vyučovacími metódami, formami a prostriedkami cudzích jazykov, t. j. inými ako vo vyučovaní materinského jazyka. Rešpektovanie zásady kontrastivity a konfrontácie v efektívnom vyučovaní a učení sa cudzích jazykov a slovenského jazyka má významnú a dôležitú funkciu. Moderné a progresívne chápanie a realizácia vyučovacích metód cudzích jazykov venujú zvýšenú pozornosť kontrastívnym jazykovým javom vo zvukovej rovine, lebo sú východiskom spisovnej výslovnosti, správneho plynulého a výrazného čítania, ako aj pravopisu. Učiteľ slovenského jazyka a slovenskej literatúry, resp. učiteľ primárneho vzdelávania si má uvedomiť a poznať odlišnosti v jednotlivých jazykových rovinách materinského jazyka žiakov a slovenského jazyka. Na tieto odlišné jazykové javy treba sústrediť a zameriavať pozornosť vo vyučovaní, resp. v procese získavania komunikatívnej kompetencie a performancie žiakov v slovenskom jazyku. Okrem konkrétnych kontrastívnych jazykových javov si musí učiteľ uvedomiť aj možnosť interferencie, t. j. prenášania a narúšania jazykových zvykov a noriem slovenského jazyka jazykovými zvykmi a normami materinského jazyka, resp. možné  prejavy interferencie má premyslenou a cieľavedomou prácou eliminovať.

V rámci prípravy budúcich učiteľov primárneho vzdelávania a budúcich učiteľov slovenského jazyka a slovenskej literatúry je potrebné klásť dôraz na možnosti a podmienky determinujúce vývin osobnosti žiaka:

* Vplyv podporujúcej, podmieňujúcej pozitívnej rodinnej a spoločenskej motivácie, príp. jej nedostatok, absencia.
* Jazykové prostredie, v ktorom žiak žije a pohybuje sa (podnetné alebo menej podnetné jazykové prostredie).
* Osobnosť učiteľa, najmä jeho odborno-pedagogická, didaktická, psychologická pripravenosť, fundovanosť a zdatnosť.
* Možnosť a výskyt nereálnosti, neadekvátnosti, neprimeranosti a predimenzovanosti učiva, požiadaviek, cieľov a úloh vytýčených základnými pedagogickými dokumentmi.
* Nedostatok vyhovujúcich funkčných učebných pomôcok, prostriedkov podporujúcich komunikatívne vyučovacie metódy, príp. absencia moderných a efektívnych metód, foriem a postupov vyučovania a učenia sa slovenského jazyka a slovenskej literatúry.
* Nedostatok odborných stretnutí a ďalšieho systematického vzdelávania učiteľov vyučujúcich slovenský jazyk a slovenskú literatúru.
* Absencia spolupráce učiteľov slovenského jazyka jednotlivých stupňov škôl.
* Nekoncepčnosť, nesystematickosť v tvorbe a vydávaní súboru učebných pomôcok pre predškolskú výchovu, pre 1. až 9. ročník, ale aj pre stredné školy. Na prvom stupni chýbajú funkčné jazykové učebnice a literárne čítanky sprostredkujúce vekuprimerane, systematicky, vedecky a najmä didakticky vhodne spracované učivo.

V rámci prípravy budúcich učiteľov primárneho vzdelávania a budúcich učiteľov slovenského jazyka a slovenskej literatúry na moderné a efektívne komunikatívne orientované vyučovanie jazykov je potrebná znalosť efektívnych a kreatívnych metód vyučovania cudzích jazykov a implementácia týchto metód do vyučovania slovenského jazyka a slovenskej literatúry. Realizujú sa také prístupy a postupy, ktoré cieľavedome presadzujú autentické a prirodzené komunikačné aktivity na vyučovacích hodinách. Vychádzajúc z konkrétneho postavenia, miesta a funkcie slovenského jazyka a slovenskej literatúry v základných školách s vyučovacím jazykom maďarským, je možné charakteristické znaky a podstatu jeho výučby metódou vyučovania cudzích jazykov, tzv. nitriansky model, zosumarizovať takto:

* Prvú etapu vyučovania a osvojovania si jazyka (1. ročník) realizovať v rámci úvodného ústneho kurzu uprednostňovaním nácviku zručností počúvania s porozumením a hovorenia (bez nácviku čítania a písania, resp. bez explicitného a direktného vyučovania a znalosti gramatiky, gramatických pravidiel /poznámka: v 1. ročníku si zručnosť čítania a písania žiaci osvojujú v materinskom jazyku/).
* V druhej etape – v nadväznosti na prvú – rovnaký dôraz treba klásť aj na nácvik a rozvíjanie zručnosti čítania (1. nácvik zručnosti techniky plynulého čítania – 2.-3. ročník, 2. nácvik čítania s porozumením – 4. -9. ročník) a písania (1. nácvik zručnosti písania a pravopisu – 2.-3.ročník, 2. nácvik zručnosti písomnej vyjadrovacej schopnosti – 4.-9. ročník). Pozornosť sa venuje postupnému a plynulému rozvíjaniu ústnej a písomnej vyjadrovacej schopnosti žiakov a čítaniu s porozumením.
* Rozvíjanie jednotlivých zručností sa chápe a realizuje ako trvalý a sústavný, na seba organicky nadväzujúci proces začínajúci sa prvou vyučovacou hodinou v prvom ročníku a ukončený vo štvrtom ročníku primárneho vzdelávania, resp. v deviatom ročníku sekundárneho vzdelávania základnej školy s VJM.
* Zameriavať sa na vyučovanie a osvojovanie si funkcionálnej gramatiky vo zvukovej, gramatickej a lexikálnej rovine. Nácvik a cibrenie spisovnej výslovnosti je trvalou súčasťou vyučovania slovenského jazyka a slovenskej literatúry vo všetkých jeho zložkách so špirálovitým stupňovaním požiadaviek pri rešpektovaní princípov opory o materinský jazyk, postupnosti, názornosti, sústavnosti a ďalších. V oblasti gramatiky treba zvýšenú pozornosť venovať nacvičovaniu podstatných mien, prídavných mien, slovies a prísloviek, pretože tieto slovné druhy patria medzi hlavné a rozvíjacie vetné členy, tvoria štruktúru vety. Veta je založená na uvedených štyroch slovných druhoch, resp. najmä tieto slovné druhy sprístupňujú a umožňujú žiakom poznávanie seba samých a vonkajšieho sveta. Poprední slovenskí jazykovedci tieto štyri slovné druhy hodnotia ako vstupnú bránu do poznávania sveta. V rámci syntaxe dôraz klásť najmä na tvorbu viet. V lexikálnej rovine je popri nocionálnych slovách potrebné aktívnu slovnú zásobu žiakov systematicky a vedome obohacovať aj o štylisticky príznakové, expresívne slová a frazeologické jednotky.
* Na vyučovacích hodinách má dominovať monolingválnosť, monolingválna sémantizácia slov, slovných spojení, a to dôsledným uplatňovaním a skĺbením princípu názornosti, opisu synonymami, antonymami. Uplatňovanie materinského jazyka treba obmedzovať na možné minimum, resp. používať ho iba v nutných prípadoch, napr. pri sémantizácii abstraktných pojmov, gramatických javov a pod.
* Lexiku si majú žiaci osvojovať nie izolovane, ale v slovných spojeniach.
* Bezkontextové reprodukovanie slov, ako aj nefunkčné/samoúčelné preklady textov sa od žiakov nežiadajú.
* V rámci vyučovania používať funkčné názorné učebné pomôcky (vizuálne, auditívne, audiovizuálne, digitálne).
* Na podporu a podnecovanie stáleho hovorenia žiakov treba v priebehu vyučovania vytvárať adekvátne autentické komunikatívne situácie podnecujúce a motivujúce komunikačnú príležitosť, situáciu.
* Uplatňuje sa tolerancia voči chybám, ktorá však nie je totožná s prehliadnutím a nepovšimnutím si chýb vyskytujúcich sa v rečových prejavoch (komunikátoch) žiakov.
* Dôležitý je výber vhodného vekuprimeraného, zaujímavého a hodnotného jazykového materiálu odrážajúceho súčasnú podobu spisovnej slovenčiny (literárne texty, populárno-náučné texty, internetové texty, publicistické texty, ktoré sú nositeľmi estetických, poznávacích a výchovných funkcií).
* Predpokladá sa vytvorenie príjemnej atmosféry v triede, ktorá kladne vplýva na rečovú činnosť žiakov.
* Vyžaduje sa uplatňovanie ďalších metód (hra ako metóda, lingvomotorická, situačná, inscenačná, problémová, projektová, skupinová, párová, názorná, praktická, heuristická metóda a pod.), metodických postupov, ktoré podporujú a posilňujú účinnosť komunikatívnej vyučovacej metódy cudzích jazykov.
* Dôraz sa kladie na prioritu rozvíjania komunikatívnej kompetencie a performancie žiakov v súlade s ich vývinovými etapami a intelektuálnymi danosťami.
* Pozornosť sa venuje aj nacvičovaniu a funkčnému používaniu neverbálnych prostriedkov.

**Strategickým cieľom projektu** je podporiť zvyšovanie kvality vzdelávania a rozvoj ľudských zdrojov v oblasti výskumu a vývoja s cieľom dosiahnuť neustálu adaptáciu VŠ na aktuálne a perspektívne potreby vedomostnej spoločnosti. Komplexná inovácia pedagogickej a vzdelávacej činnosti týkajúca sa skvalitnenia obsahu a zlepšenia štruktúry existujúceho študijného programu s ohľadom na implementovanie najnovších poznatkov jazykovedného výskumu do vyučovania, vysokou mierou prispeje k prispôsobeniu vzdelávacieho systému potrebám vedomostnej spoločnosti, a vypracovaním nového modelu aj k zvýšeniu konkurencieschopnosti univerzity nielen v rámci SR, ale aj v zahraničí. Súčasťou strategického cieľa projektu je inovácia vyučovacích metód výučby slovenského jazyka a slovenskej literatúry v ZŠ s VJM metódami vyučovania cudzích jazykov, zohľadňujúc najmodernejšie a najefektívnejšie výsledky jazykovedného výskumu.

Projekt sa viaže na špecifické ciele výzvy:

**1. Inovácia a implementácia nových poznatkov do študijných programov** (so zameraním na vzdelávanie budúcich učiteľov slovenského jazyka a slovenskej literatúry a budúcich učiteľov primárneho vzdelávania s ohľadom na vyučovanie slovenského jazyka a slovenskej literatúry metódami vyučovania cudzích jazykov na základných školách s vyučovacím jazykom maďarským).

Zavedením nových poznatkov a metód vyučovania cudzích jazykov vo vyučovaní slovenského jazyka a slovenskej literatúry (SJaSL) v ZŠ s VJM inovovať obsah študijných programov zameraných na prípravu a vzdelávanie budúcich učiteľov slovenského jazyka a slovenskej literatúry a budúcich učiteľov primárneho vzdelávania, a tak napĺňať strategický cieľ výzvy a podporiť zvyšovanie kvality vzdelávania a rozvoj ľudských zdrojov v oblasti výskumu a vývoja s cieľom dosiahnuť neustálu adaptáciu VŠ na aktuálne a perspektívne potreby vedomostnej spoločnosti, využívajúc najnovšie výsledky tejto oblasti jazykovedy. Uvedeným sa prispeje ku skvalitneniu a inovácii výučby slovenského jazyka a slovenskej literatúry v ZŠ s VJM metódami vyučovania cudzích jazykov. Zavedením nových poznatkov a metód vyučovania cudzích jazykov vo vyučovaní slovenského jazyka a slovenskej literatúry v ZŠ s VJM inovovať obsah študijných programov zameraných na prípravu a vzdelávanie budúcich učiteľov slovenského jazyka a slovenskej literatúry a budúcich učiteľov primárneho vzdelávania, a tak napĺňať strategický cieľ výzvy a podporiť zvyšovanie kvality vzdelávania a rozvoj ľudských zdrojov v oblasti výskumu a vývoja s cieľom dosiahnuť neustálu adaptáciu VŠ na aktuálne a perspektívne potreby vedomostnej spoločnosti, využívajúc najnovšie výsledky tejto oblasti jazykovedy. Uvedeným sa prispeje ku skvalitneniu a inovácii výučby slovenského jazyka a slovenskej literatúry v ZŠ s VJM metódami vyučovania cudzích jazykov.

**2.Príprava nových študijných materiálov a zavádzanie nových metód do výučbyštudijných programov** so zameraním na vzdelávanie budúcich učiteľov slovenského jazyka a slovenskej literatúry a budúcich učiteľov primárneho vzdelávania s ohľadom na vyučovanie slovenského jazyka a literatúry metódami vyučovania cudzieho jazyka v ZŠ s VJM; vytvoriť nové študijné materiály na prípravu a vzdelávanie budúcich učiteľov SJaSL a budúcich učiteľov primárneho vzdelávania, ktoré umožnia zvýšenie kvality ich vzdelávania, resp. umožnia vyučovanie SJaSL metódami vyučovania cudzích jazykov v ZŠ s VJM; podporiť zvyšovanie kvality vzdelávania a plniť tak aktuálne a perspektívne potreby vedomostnej spoločnosti. Výsledky overiť vo vyučovacom procese a na VŠ a prezentovať na záverečnej konferencii pre pedagógov a študentov VŠ (s prezentáciou a konkrétnou aplikáciou spracovaných študijných materiálov/výstupov projektu).

Cieľová skupina, na ktorú sú aktivity zamerané:

- študenti vysokej školy I. a II. stupňa VŠ štúdia (budúci učitelia primárneho vzdelávania

FSŠ UKF a budúci učitelia SJaSL v ZŠ s VJM /FF UKF ),

- pedagogickí zamestnanci vysokej školy (FF UKF, FSŠ UKF).

**Aktivity projektu**

**Aktivita 1.1.**

**Spoznávanie a spracovanie domácich a zahraničných skúseností z výučby cudzích jazykov**

Cieľom aktivity je sumarizácia domácich a zahraničných skúseností výučby cudzích jazykov založenej na funkcionálnom prístupe k jazyku (so zameraním na výučbu slovenského jazyka a slovenskej literatúry metódami vyučovania cudzieho jazyka.

Výstupom aktivity bude publikovanie:

* zborník teoretických podkladov a výsledkov (študijný materiál pre študentov a zároveň odborná publikácia pre vysokoškolských učiteľov),
* teoretické podklady po workshopoch k tvorbe študijných materiálov,
* hodnotiace správy zo zahraničných ciest - uverejnené na webovej stránke projektu.

**Aktivita 1.2.**

**Doplnenie kurikula výučby cudzieho (nematerinského) jazyka**

Cieľom aktivity je príprava kurikula a príprava podkladov a vypracovanie pomocných, metodických materiálov nového predmetu Funkcionálna jazykoveda a teórie výučby cudzieho jazyka **(**pre študentov FSŠ UKF v Nitre).

Obsahom nového predmetu bude osvojenie si základných domácich a zahraničných teórií výučby cudzích jazykov; vysvetlenie rozdielov medzi teóriami. Cieľom predmetu je, aby študenti získali schopnosť zhodnotiť možnosti využitia metodologických impulzov z prezentovaných teórií výučby cudzích jazykov vo vlastnej budúcej pedagogickej praxi.

Výstupom aktivity bude kompletný materiál predmetu

* kurikulum,
* nový predmet, jeho charakteristika a informačný list,
* chrestomatia - výber z diel popredných autorov – lingvistov na študijné účely:hlavné teoretické, metodické, charakteristické znaky funkcionálnej gramatiky a teórie výučby cudzieho jazyka.

**Aktivita 1.3.**

**Pilotné overenie nového predmetu a jeho modifikovanie na základe skúseností z jeho výučby**

Cieľom aktivity je jednosemestrová výučba novej disciplíny a jej následná prípadná modifikácia vychádzajúca zo skúseností získaných na základe jej výučby.

Výstupom aktivity budú

* prednášky a cvičenia - spísanie hodnotiacej správy o ich priebehu,
* spokojnostný dotazník od poslucháčov,
* modifikovaný študijný predmet, modifikovaná charakteristika a informačný list.

**Aktivita 2.1.**

**Príprava nových študijných materiálov**

Cieľom aktivity je vytvoriť nové študijné materiály modernými prístupmi s využitím nových didaktických prostriedkov, a tak zvýšiť spôsobilosť budúcich učiteľov naučiť žiakov komunikovať v slovenskom jazyku a postupne, plynule, rovnomerne rozvíjať ich ústnu a písomnú vyjadrovaciu schopnosť; zároveň posilniť komunikatívnu kompetenciu a performanciu študentov v slovenskom jazyku.

Vedúci aktivity bude zodpovedať za vedenie členov tímu expertov, v pravidelných intervaloch sa budú konať projektové stretnutia, na ktorých sa budú prezentovať čiastkové výstupy. Vybrané úlohy budú overené na vyučovaní (aktivita 2.2.).

Vo všetkých návrhoch študijného materiálu (návrh čítanky, portfóliá a i.) bude uplatňovaná metóda názorná/princíp názornosti, ďalej princíp vedeckosti, praktickosti, postupnosti, sústavnosti, primeranosti, tvorivosti, komunikatívnosti, optimalizácie, diferencovaného prístupu, monolingválnosti, vetnocentrickosti, komplexnosti, kontrastivity a konfrontácie.

**Metodológia tvorby študijných materiálov**

* **Obrázkové spracovanie témy** a metodické usmernenie k obrázkovému spracovaniu témy – pre 1. ročník ZŠ s VJM – motivačno-situačné obrazy podnecujúce rečovú činnosť žiakov (rozvíjanie dvoch základných zručností, a to počúvanie s porozumením a hovorenie), nácvik používania lexikálnych jednotiek v zmysluplných jednoduchých vetách, nácvik gramatických javov na základe hlavných teoretických, metodických a opisných charakteristických znakov funkcionálnej gramatiky.
* **Príprava ukážkových textov** čítanky pre 2.-4. ročník a návrh čítanky pre 8. a 9. ročník - ZŠ s VJM predpokladá vytypovanie a selekciu vhodných vekuprimeraných, atraktívnych, pútavých textov odrážajúcich podobu súčasnej spisovnej slovenčiny, a to s ohľadom na jednotlivé plány jazykového systému: zvukového, gramatického (morfologického a syntaktického) a lexikálneho. Ukážkové časti čítaniek budú so širokou a pestrou škálou umeleckých, populárno-náučných, náučných prozaických a lyrických textov od slovenských autorov (ale aj z ľudovej tvorby) v pôvodnom znení a rozsahu s umelecko-estetickým, poznávacím, formatívnym a výchovným významom.
* **Príprava portfólií** s jednojazyčným tematickým výkladovým slovníkom a tematickým frazeologickým slovníkom pre 2. - 4. ročník a portfóliá s vybranými témami a jednojazyčným tematickým výkladovým slovníkom a tematickým frazeologickým slovníkom pre 5. - 9. ročník a ich spracovanie edukačným softvérom predpokladá vytypovanie tém (pre 2. – 4. ročník), spracovanie s témou súvisiacich úloh a cvičení zameraných na nácvik používania slovnej zásoby, gramatického učiva s princípmi funkcionálnej gramatiky a na rozvíjanie komunikatívnej kompetencie a performancie žiakov. Spracované študijné materiály budú slúžiť na nácvik a osvojenie si zvukových (foneticko-fonologických), gramatických a lexikálnych javov a zákonitostí slovenského jazyka s dôrazom na pravopis a správnu spisovnú výslovnosť. Pozornosť sa sústredí na kontrastívne jazykové javy, ktoré v procese osvojovania si slovenského jazyka môžu spôsobovať/spôsobujú žiakom najväčšie problémy. Cvičenia a úlohy v pracovných zošitoch majú zabezpečiť individualizáciu a diferenciáciu vo vyučovacom procese zohľadňujúcu schopnosti a intelektuálnu úroveň žiakov s dôrazom na rozvíjanie kreativity, samostatnosti, logického myslenia. Edukačný softvér bude pripravený formou kompletnej digitalizácie portfólií s cieľom ich využitia prostredníctvom IKT.
* **Jednojazyčný výkladový slovník** k vybraným témam bude vytvorený v súlade s lexikografickými metódami tvorby výkladových slovníkov s využitím aktuálnych kodifikačných i nekodifikačných diel spracúvajúcich slovnú zásobu súčasnej slovenčiny. V lexikálnej rovine venovať pozornosť lexike patriacej do základného slovného fondu; štylisticky príznakovej lexike; ustáleným slovným spojeniam, frazeologizmom a odbornej terminológii.
* **Spoznávanie frazeologického a paremiologického fondu** slovenčiny je efektívnou formou výučby slovenského jazyka. Túto požiadavku bude saturovať zostavený tematický frazeologický slovník pre ZŠ s VJM. Jednotlivé heslá budú radené v súlade s tematickým osnovaním, pričom jednotlivé témy budú korešpondovať s tematickými okruhmi vymedzenými ISCED 1 a ISCED 2. Znalosť, chápanie a schopnosť využívať frazeologický a paremiologický fond v komunikačnej praxi je meradlom ovládania jazyka (materinského jazyka, slovenského jazyka a cudzích jazykov). Jednotlivé frazeologické a paremiologické jednotky budú v slovníku vysvetľované frazeologickým ekvivalentom v maďarskom jazyku (ak taký jestvuje), resp. opisom významu.
* **Vytvorenie zvukového nosiča**, ktorý bude súčasťou čítaniek i portfólií a bude obsahovať nahrávky vybraných textov. Je nutné bližšie sa venovať oblasti výberu nahrávok, vhodnosti nahrávok, precvičovaniu jednotlivých funkcií a typov cvičení resp. úloh zameraných na rozvíjanie zručnosti počúvania a hovorenia/opakovania počutého. Ide aj o tvorbu vlastných zvukových materiálov na nácvik zručnosti počúvania, autentické materiály sa dajú využiť vo vyučovacom procese a takým spôsobom, aby boli prínosom prípravy budúcich učiteľov primárneho vzdelávania a budúcich učiteľov SJaSL. Na hodinách výučby slovenského jazyka metódami vyučovania cudzieho jazyka sú študenti vedení k trénovaniu zručnosti počúvania v komunikačných situáciách, len zriedkavo sa cielene rozvíja izolované počúvanie, študenti si zlepšujú zručnosť počúvania, túto zručnosť rozložíme na mikrozručnosti, pričom práve nácvik mikrozručností je základom vyučovacieho procesu.

**Aktivita 2.2. Zavádzanie nových metód do výučby študijných programov**

Cieľom aktivity je overiť pripravené nové študijné materiály a metódy vo vyučovaní SJaSL budúcich učiteľov primárneho vzdelávania a budúcich učiteľov SJaSL v ZŠ s VJM, a tak zvýšiť spôsobilosť budúcich učiteľov naučiť žiakov komunikovať v slovenskom jazyku a postupne, plynule, rovnomerne rozvíjať ich ústnu a písomnú vyjadrovaciu schopnosť.

**Výstupom aktivity bude študijný materiál** prebudúcich učiteľov primárneho vzdelávania a učiteľov slovenského jazyka a slovenskej literatúry v základných školách s VJM:

* obrázkové spracovanie tém a metodické usmernenie k obrázkovému spracovaniu tém (2 témy) – pre 1. ročník ZŠ s VJM,
* ukážkové texty čítanky pre 2. – 4. ročník ZŠ s VJM,
* návrh kompletnej čítanky pre 8.  ročník ZŠ s VJM,
* návrh kompletnej čítanky pre 9. ročník ZŠ s VJM,
* učebné texty (obsahujúce portfóliá s vybranými témami a jednojazyčný tematický výkladový slovník a tematický frazeologický slovník ) pre 2. - 4. ročník ZŠ s VJM,
* učebné texty (obsahujúce portfóliá s vybranými témami a jednojazyčný tematický výkladový slovník a tematický frazeologický slovník ) pre 5. -9. ročník ZŠ s VJM,
* monografia z teórie a praxe vyučovania slovenského jazyka a slovenskej literatúry v ZŠ s VJM metódami vyučovania cudzích jazykov,
* edukačný softvér (obrázkové spracovanie tém pre 1. ročník ZŠ s VJM, portfóliá s vybranými témami pre 2. – 4. ročník, jednojazyčný tematický výkladový slovník pre 2. - 4. ročník; portfóliá s vybranými témami a jednojazyčný tematický výkladový slovník pre 5. -9. ročník – DVD),
* záverečná konferencia s prezentáciou študijného materiálu a priebehu jeho overenia v praxi - zborník zo záverečnej konferencie.

**Nadväzujúce aktivity po ukončení projektu**

Koncepcia projektu je postavená na trvalej udržateľnosti jeho prínosov. Realizácia predkladaného projekt zabezpečí vytvorenie dlhodobo využiteľnej koncepcie výučby SJaSL metódami vyučovania cudzích jazykov v ZŠ s VJM. Výsledky projektu budú využívané v rámci regulárneho vzdelávacieho procesu školy aj v ďalších rokoch po ukončení projektu v ďalších nových nastupujúcich ročníkoch. Nadväzujúcimi aktivitami bude aj ďalšia inovácia študijného programu s perspektívou aktualizácie obsahu infolistov jednotlivých disciplín v rámci prípravy budúcich učiteľov primárneho vzdelávania a učiteľov SJaSL v ZŠ s VJM.

Úžitky z projektu tak budú mať dlhodobé účinky. Vďaka postupne širšiemu uplatňovaniu inovatívnych metód a foriem výučby sa zlepší pripravenosť cieľovej skupiny (aj po skončení podpory zo strany EÚ) na potreby spoločnosti založenej na znalostiach. Zvýši sa

1. The present volume is published as a part of the project titled "A project for the improvement of teaching Slovak language and literature in national minority language schools through the methodology of second language teaching (with a special focus on schools using Hungarian as a language of instruction): The Nitra model". A detailed description of the project goals is given according to the rules of the project. [↑](#footnote-ref-1)